শ্বশুরবাড়ির স্যুট, উগান্ডার মানবলালা, একটা এ্যাটাচি আর একটা হ্যান্ডব্যাগ নিয়ে পিয়ারসন এয়ারপোর্ট ইমিগ্রেশানের লাইনে দাঁড়িয়ে আমি দূর থেকে মায়া মায়া চেহারার ইমিগ্রেশান অফিসার খুঁজতে থাকি। আমি যে লাইনে দাঁড়ানো তার থেকে তিন সারি পর একটা বুথে একটা মঙ্গোলিয়ান মেয়ে ইমিগ্রেশান অফিসার হাসি হাসি মুখ করে বসে আছে। তার সামনে কেউ নেই। আমি তার হাসি মুখ দেখে লাফ দিয়ে ওইদিকে চলে যাই। মেয়েটাও আমাকে দেখে হেসে দিয়ে গুড মনিং বলে। আমি হাসি দেখে আস্বস্ত হই।